ความสำคัญของ กรีนแลนด์
เกาะกรีนแลนด์ ในมหาสมุทรอาร์กติก ที่ขั้วโลกเหนือ โด่งดังไปทั่วโลก หลังนางเมตเต เฟรเดอริกเซน นายกรัฐมนตรีเดนมาร์ก ปฏิเสธข้อเสนอของประธานาธิบดีโดนัลด์ ทรัมป์ แห่งสหรัฐฯ ที่จะซื้อเกาะกรีนแลนด์ แถมบอกว่า ไร้สาระ ทำให้ทรัมป์โกรธ ชี้ว่าเธอ น่ารังเกียจ และถึงขั้น ยกเลิกกำหนดการเยือนเดนมาร์กตามคำเชิญของสมเด็จพระราชินีมาร์เกรเธอที่ 2 ใน 2-3 ก.ย.นี้,กรีนแลนด์เป็นเกาะที่ใหญ่ที่สุดในโลก มีพื้นที่ราว 2.17 ล้าน ตร.กม. แต่มีประชากรแค่ราว 57,000 คน ส่วนใหญ่เป็นชาวเอสกิโม ผู้คนส่วนใหญ่นับถือศาสนาคริสต์ ใช้ภาษากรีนแลนด์และเดนมาร์ก มีกรุง นุค เป็นเมืองหลวง มีนายคิม คีลเซน อดีต รมว.สิ่งแวดล้อม เป็นนายกรัฐมนตรี ตั้งแต่ปี 2557,ผู้ค้นพบเกาะกรีนแลนด์คนแรกใน ค.ศ. 982 เป็นชาวนอร์เวย์ ฉายา เอริค เดอะ เรด กรีนแลนด์ถูกผนวกเข้ากับเดนมาร์กใน ค.ศ.1953 และได้รับสิทธิปกครองตนเองใน ค.ศ.1979 ตามผลการลงประชามติ,แต่ละปี เกาะกรีนแลนด์มีแต่กลางวันไม่มีกลางคืนนานราว 2 เดือน แต่ 80% ของพื้นที่ถูกปกคลุมด้วยแผ่นน้ำแข็งหนาถึง 4 กม. สหรัฐอเมริกาเห็นว่ากรีนแลนด์เป็นจุดยุทธศาสตร์สำคัญมานานแล้ว และไปตั้งฐานเรดาร์กับฐานทัพอากาศที่เมืองธูเลตั้งแต่เริ่มยุคสงครามเย็น ปัจจุบันถูกใช้เป็นฐานสอดแนมทางอวกาศและเป็นส่วนหนึ่งของระบบเตือนภัยขีปนาวุธล่วงหน้าของสหรัฐฯ ในขั้วโลกเหนือด้วย,สหรัฐฯ ยังอยากได้กรีนแลนด์เพราะมีทรัพยากรแร่ธาตุเยอะมาก ทั้งน้ำมันสำรอง ถ่านหิน สังกะสี ทองแดง เหล็ก และมีสัตว์น้ำอุดมสมบูรณ์ แต่กรีนแลนด์ก็มีปัญหาภายในไม่น้อย มีอัตราคนตกงาน การฆ่าตัวตาย การติดเชื้อเอชไอวี/เอดส์ และคนเป็นโรคติดสุราเรื้อรังสูง กรีนแลนด์ยังต้องพึ่งงบประมาณจากเดนมาร์กถึง 2 ใน 3,รายงานในวารสารวิทยาศาสตร์ปี 2010 ยังระบุว่า ภาวะโลกร้อนทำให้แผ่นน้ำแข็งที่กรีนแลนด์ ละลายเร็วขึ้นเรื่อยๆ ส่งผลให้ระดับน้ำทะเลของโลกสูงขึ้น แต่ก็ส่งผลดีทำให้เข้าถึงทรัพยากรแร่ธาตุต่างๆได้มากขึ้น แผ่นน้ำแข็งที่ละลายยังเปิดเส้นทางเดินเรือสายใหม่ และตกเป็นเป้าสนใจของ จีน กับ รัสเซีย คู่แข่งของสหรัฐฯ,นี่ไม่ใช่ครั้งแรกที่สหรัฐฯ สนใจซื้อดินแดนประเทศอื่น โดยโทมัส เจฟเฟอร์สัน ประธานาธิบดีคนที่ 3 ของสหรัฐฯ เคยซื้อรัฐหลุยเซียนาจากฝรั่งเศสใน ค.ศ.1803 ในราคา 15 ล้านดอลลาร์สหรัฐฯ ต่อมา ค.ศ.1873 แอนดรูว์ จอห์นสัน ประธานาธิบดีคนที่ 17 ก็ซื้อรัฐอลาสกาที่ขั้วโลกเหนือจากรัสเซียในราคา 7.2 ล้านดอลลาร์สหรัฐฯ ซึ่งคุ้มค่ามาก เพราะรัฐอลาสกามีน้ำมันสำรองมหาศาล,เพราะมีความสำคัญสุดๆดังกล่าว ทรัมป์จึงจ้องจะฮุบกรีนแลนด์ตาเป็นมัน แต่เมื่อถูกปฏิเสธไม่ไยดี จึงออกอาการฉุนเฉียวหัวฟัดหัวเหวี่ยงดังที่เห็น,บวร โทศรีแก้ว
เกาะกรีนแลนด์ ในมหาสมุทรอาร์กติกที่ขั้วโลกเหนือ โด่งดังไปทั่วโลก หลังนางเมตเต เฟรเดอริกเซน นายกรัฐมนตรีเดนมาร์ก ปฏิเสธข้อเสนอของประธานาธิบดีโดนัลด์ ทรัมป์ แห่งสหรัฐฯ ที่จะซื้อเกาะกรีนแลนด์
เกาะกรีนแลนด์,มหาสมุทรอาร์กติก,ขั้วโลกเหนือ,เดนมาร์ก,ภาวะโลกร้อน,หน้าต่างโลก,บวร โทศรีแก้ว,ข่าวทั่วไป